S-2594/2022

Mál þetta var þingfest 24. janúar 2023 og dómtekið 1. febrúar. Málið er höfðað með ákæru Lögreglustjórans á Suðurnesjum 2. desember 2022 á hendur ákærða, E-kk-þgf T-kk-þgf Á-kk-þgf, kt. [...], fyrir rán og brot á vopnalögum sem hér greinir:1.

Fyrir rán í versluninni [...], með því að hafa föstudaginn 10. mars 2022, án heimildar ruðst inn fyrir afgreiðsluborð verslunarinnar með hníf í hendi og ýtt A, kt. [...], starfsmanni verslunarinnar, með ógnandi hætti að afgreiðslukassanum þar sem A opnaði hann en í kjölfar þess tók ákærði 22.000 krónur í reiðufé og hljóp út úr versluninni.

Er háttsemin talin varða við 252. gr. almennra hegningarlaga nr. 19/1940.

2.

Fyrir brot á vopnalögum með því að hafa föstudaginn 10. mars 2022, utandyra á móts við [...], haft í vörslum sínum 9 stykki af 9 mm Luger skotfærum og eitt grátt hnúajárn sem lögregla fann og haldlagði í kjölfar handtöku vegna 1. töluliðs ákæru.

Er þessi háttsemi talin varða við 2. mgr. 23. gr. og c-lið 2. mgr. 30. gr., sbr. 1. mgr. 36. gr. vopnalaga nr. 16/1998.

Af hálfu ákæruvaldsins er þess krafist að ákærði verði dæmdur til refsingar og til greiðslu alls sakarkostnaðar. Jafnframt sæti ákærði upptöku á haldlögðum Karabit hníf vegna sakarefnis samkvæmt 1. tölulið og níu stykkjum af Luger 9 mm skotfærum og hnúajárni samkvæmt 2. tölulið, sbr. 1. mgr. 37. gr. vopnalaga.

Í ákæru er tekin upp einkaréttarkrafa A og þess krafist að ákærði verði dæmdur til greiðslu 1.500.000 króna miskabóta með vöxtum samkvæmt 8. gr. laga nr. 38/2001 um vexti og verðtryggingu frá 10. mars 2022 og þar til mánuður er liðinn frá birtingu kröfunnar en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags. Þá verði ákærði dæmdur til greiðslu þóknunar H-kvk-ef A-kvk-ef réttargæslumanns brotaþola.

Fyrir dómi játaði ákærði afdráttarlaust sök samkvæmt ákæru og samþykkti upptökukröfu ákæruvaldsins. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi, verjandi og réttargæslumaður höfðu tjáð sig stuttlega um lagaatriði máls og ákvörðun viðurlaga. Af hálfu ákærða er krafist vægustu refsingar sem lög leyfa og að dæmdar miskabætur verði lækkaðar frá því sem krafist er. Þá krefst verjandi hæfilegrar þóknunar sér til handa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í 1. og 2. tölulið ákæru og þar þykir rétt heimfærð til refsiákvæða.

Ákærði er nú 26 ára. Samkvæmt sakavottorði var hann 2. október 2015 dæmdur í tveggja mánaða fangelsi, skilorðsbundið tvö ár, fyrir tilraun til þjófnaðar, eignaspjöll og vopnalagabrot. Ákærði stóðst það skilorð áður en hann hlaut tvær sektarrefsingar fyrir umferðarlagabrot í nóvember 2018 og júlí 2019. Hafa þau brot engin áhrif við ákvörðun refsingar í málinu. Ránsbrot eru litin alvarlegum augum, varða að lágmarki sex mánaða fangelsi og allt að 10 ára fangelsi samkvæmt 252. gr. almennra hegningarlaga. Að þessu gættu og með hliðsjón af 77. gr. almennra hegningarlaga, sakaferli ákærða og greiðri játningu hans fyrir dómi, þykir refsing hæfilega ákveðin sex mánaða fangelsi og 100.000 króna fésekt til ríkissjóðs. Eftir atvikum þykir mega ákveða að fresta fullnustu dæmdrar fangelsisrefsingar þannig að hún falli niður að liðnum þremur árum frá dómsbirtingu haldi ákærði almennt skilorð 57. gr. almennra hegningarlaga. Greiði ákærði hins vegar ekki fésektina innan fjögurra vikna frá dómsbirtingu skal koma hennar í stað átta daga fangelsi.

Samkvæmt greindri niðurstöðu er fallist á upptökukröfu ákæruvaldsins eins og hún er sett fram í ákæru og nánar greinir í dómsorði.

Með háttsemi þeirri sem ákærði er sakfelldur fyrir samkvæmt 1. tölulið ákæru hefur hann valdið brotaþola A miska í skilningib - liðar 1. mgr. 26. gr. skaðabótalaga nr. 50/1993 og er ákærði bótaskyldur samkvæmt því. Eftir atvikum þykja miskabætur hæfilega ákveðnar 400.000 krónur og skal sú fjárhæð bera almenna vexti frá 10. mars 2022 til 2. febrúar 2023, þá er liðinn var mánuður frá birtingu bótakröfunnar, en frá þeim degi dráttarvexti til greiðsludags, svo sem nánar greinir í dómsorði.

Loks ber að dæma ákærða til greiðslu alls sakarkostnaðar, en til hans telst aðeins þóknun H-kvk-ef A-kvk-ef réttargæslumanns brotaþola hjálögreglu og fyrir dómi og þóknun J-kk-ef A-kk-ef K-kk-ef verjanda ákærða á rannsóknarstigi máls og fyrir dómi. Með hliðsjón af eðli og umfangi máls þykir þóknun réttargæslumannsins hæfilega ákveðin 210.924 krónur og þóknun verjanda 301.320 krónur, hvort tveggja að meðtöldum virðisaukaskatti.

M-kvk-nf T-x-x héraðsdómari kveður upp dóm þennan.

Dómsorð :

Ákærði, E-kk-nf T-kk-nf Á-kk-nf, sæti fangelsi í sex mánuði en fresta skal fullnustu þeirrar refsingar og hún niður falla að liðnum þremur árum frá dómsbirtingu haldi ákærði almennt skilorð 57. gr. almennra hegningarlaga. Jafnframt greiði ákærði 100.000 króna sekt til ríkissjóðs innan fjögurra vikna frá dómsbirtingu en sæti ella fangelsi í átta daga.

Ákærði sæti upptöku á haldlögðum Karabit hníf, níu stykkjum af Luger 9 mm skotfærum og hnúajárni.

Ákærði greiði A 400.000 krónur með vöxtum samkvæmt 8. gr. laga nr. 38/2001 um vexti og verðtryggingu frá 10. mars 2022 til 2. febrúar 2023 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði 210.924 króna þóknun H-kvk-ef A-kvk-ef réttargæslumanns A og 301.320 króna þóknun J-kk-ef A-kk-ef K-kk-ef verjanda síns.

M-kvk-nf T-x-x